Holum Vannverk SA

Årsmelding for 2021

Tillitsmenn i Holum Vannverk SA dette året har vært

Bjørn Stenhaug daglig leder

Audun Slettan nestleder

Anders Bårdsen kasserer og sekretær

Anne Tove Lie styremedlem

Hans Løyning styremedlem

Svein Arne Bårdsen 1.varamedlem

Harry Røyland 2.varamedlem

Robert Johanssen medlem av kontrollkomite

(Kari S Møll, medlem av kontrollkomite (overtok etter Marita Lomheim, for 2021))

Jan Hansen valgkomitè

Jon Regevik valgkomitè

Svein Olav Lie har ansvar for vannprøver som leveres til Eurofins.

Tilsynsmenn:

 Tor Egil Holmegård

 Stein B Nikolaisen

 Rune Johnsen

De 2 foregående årsmøtene har vært holdt sent på året grunnet store utfordringer med restriksjoner i forhold til Corona epidemien. Vedtektene sier at årsmøtet skal holdes innen utløpet av februar og det klarer vi nesten i år siden møtet blir 3.mars.

For å redusere kostnader og effektivisere driften var 2021 det siste året vannverket sender ut papirfaktura til alle. De fleste skal få faktura på epost. Kostnader til føring av vårt regnskap vil også bli redusert fra 1.1.22 da Trio Økonomi nå kun tar årsregnskapet vårt til slutt.

I slutten av 2020 og store deler av 2021 har vannverket slitt med høyt kim-tall på vannet og flere beboere har i perioder vært plaget med misfarget vann. Til tross for gjentatte spylinger av hovedledninger er situasjonen fortsatt ikke tilfredsstillende. Vi ser at råvannet i perioder har høyere kim-tall enn før. Vi har også vært tvunget til å dosere klor i tillegg til UV-anlegget i mange måneder.

Vannverket har levert ca. 81.000 m3 vann til andelseierne. Det er levert 2 rapporter til Mattilsynet for 2021 som fortsatt er under bearbeiding for endelig godkjenning.

Styret satte opp et budsjett for 2021 med et underskudd på 289.200 men resultatet ble et underskudd på 357.064.

Likviditeten er fortsatt god, og styret forholder seg til beslutningen tatt på årsmøtet i 2018 hvor et stort flertall av andelseierne ønsket å oppgradere vannverket og beholde dette selv inntil videre. Arbeidet med oppgradering bør derfor fortsette i årene som kommer.

Styret mener at systemet for godtgjøring for de som utfører oppgaver for Holum Vannverk må endres på. Styrets leder mener at det er krevende å følge opp vannverket på en skikkelig måte og at det ikke kan regnes som en dugnad «for bygda».

Godtgjørelse for oppmøte på styremøter foreslås tatt bort og erstattet med konkrete arbeidsoppgaver og en fast årlig kompensasjon for hvert enkelt styremedlem, gjeldende fra 1.1.21. I tillegg må kompensasjon for leder og sekretær heves fra det nivået det har vært i mange år.

Det er planlagt tekniske oppgraderinger i 2022 som vil bli presentert på årsmøtet 3.mars 2022.

Holum 19/02-22

Bjørn Stenhaug Audun Slettan Anne Tove Lie

Anders Bårdsen Hans Løyning